हाँगकाँगची जनता प्रशासनाविरोधात आणि चीनविरोधात पुन्हा एकदा रस्त्यावर उतरलीय. काही ठिकाणी आंदोलकांना पांगवण्यासाठी पोलिसांनी बळाचा, अश्रुधुराचा, वॉटर कॅनन्सचा वापर केलाय. तर शेकडो आंदोलकांना अटकही करण्यात आलीये.

खरं तर 2019चं वर्षंही हाँगकाँगसाठी आंदोलनांचं ठरलं होतं, कारण प्रत्यर्पण विधेयकाविरोधात अनेक महिने आंदोलनकर्ते आणि पोलीस यांच्यात संघर्ष बघायला मिळाला होता.

हाँगकाँग हा चीनचाच एक भाग आहे. पण असं असलं तरी 'एक देश दोन प्रणाली' या फॉर्म्युला अंतर्गत हाँगकाँगला स्वतःचे काही विशेष अधिकार आणि हक्क आहेत.

ही यंत्रणा काय आहे? आणि चीनचा भाग असूनही हाँगकाँग वेगळं कसं? आणि या ताज्या वादाला तोंड का फुटलं?

हाँगकाँग पुन्हा का पेटलं?

याला कारण म्हणजे, चीनच्या संसदेत - नॅशनल पीपल्स काँग्रेसमध्ये - गेल्या आठवड्यात एक विधेयक मांडण्यात आलं. हे विधेयक जर मंजूर झालं आहे आणि यामुळे हाँगकाँगमध्ये एक नवीन संरक्षण कायदा अस्तित्वात येईल.

या कायद्यामुळे हाँगकाँगच्या विशेष दर्जाला धक्का पोहोचणार आहे. हाँगकाँगच्या नागरिकांकडे असलेल्या हक्कांवर यामुळे गदा येईल, असं आंदोलकांचं म्हणणं आहे.

तर या कायद्यामुळे देशद्रोह, सत्तेविरोधात कट रचणं, नियमांचं उल्लंघन करणं, यासारख्या कृत्यांना आळा बसेल, असं चीनचे परराष्ट्र मंत्री वांग यी यांनी म्हटलंय.

हाँगकाँगमध्ये गेल्या वर्षभरात हिंसाचाराच्या अनेक घटना घडल्यात, ज्यात बंदुका आणि स्फोटकांचा वापर करण्यात आल्याचा ठपका हाँगकाँगचे संरक्षण सचिव जॉन ली यांनी ठेवलाय. या कायद्यामुळे हाँगकाँगमध्ये शांतता आणि स्थैर्य येईल, असंही त्यांनी म्हटलंय.

पण अर्थातच यामुळे आपल्या अधिकारांची पायमल्ली होऊन चीन आपल्यावर हक्क गाजवेल, असं निदर्शकांना वाटतंय. 

नवा संरक्षण कायदा कसा असेल? 

खरं तर नवीन संरक्षण कायद्याच्या मसुद्यात नेमकं काय आहे ते अजून बाहेर आलेलं नाही. पण त्यात काही गोष्टींचा समावेश असू शकतो, असा अंदाज आहे. या नवीन कायद्यानुसार या चार गोष्टी गुन्हा ठरू शकतील, अशी शक्यता वर्तवली जातेय. 

1. Secession म्हणजे फुटीरतावाद - देशाच्या हिताविरोधात वागणं आणि देशापासून वेगळं होणं.

2. Subversion म्हणजे केंद्र सरकारच्या अधिकारांना न जुमानणं किंवा आदेशांना धुडकावून लावणं. 

3. Terrorism म्हणजे दहशतवाद - लोकांना धमकवण्यासाठी बळाचा वापर करणं. 

4. Interference म्हणजे हस्तक्षेप - हाँगकाँगच्या कारभारात ढवळाढवळ... \n\nवरील लेखासाठी मला एक चांगले शीर्षक द्या.
हाँगकाँग निदर्शनं: चीनच्या संसदेने मंजूर केला हॉंगकॉंग संरक्षण कायदा